b'\n_START_ARTICLE_\nBlade II\n_START_SECTION_\nRadnja\n_START_PARAGRAPH_\nMe\xc4\x91u vampirima nastao je novi strah - virus zvan "reaper". Radi se o mutaciji obi\xc4\x8dnog virusa. Vampiri-reaperi \xc4\x8dudovi\xc5\xa1na su bi\xc4\x87a s gotovo \xc5\xbeivotinjskom koli\xc4\x8dinom razuma. Puno su izdr\xc5\xbeljiviji od obi\xc4\x8dnih vampira, nemaju mnoge tipi\xc4\x8dne vampirske slabosti, te imaju nevjerojatan apetit koji \xc4\x87e zadovoljiti ne samo ljudima nego \xc4\x8dak i obi\xc4\x8dnim vampirima. Tako\xc4\x91er, ljudi i vampiri koji pre\xc5\xbeivljavaju napad reapera i sami postaju reaperi. Vampirski vladar Eli Damaskinos (glumi Thomas Kretschmann) odlu\xc4\x8duje da je zaustaviti \xc5\xa1irenje reaperovske mutacije najbolje tako da se ubije prvog reapera, Jareda Nomaka (glumi Luke Goss). Stoga \xc5\xa1alje \xc4\x8dlanove svojeg specijalnog tima, "Bloodpacka", koji je prvotno bio namijenjen za lov na Bladea, da sklope primirje s Bladeom i ujedine napore za pobje\xc4\x91ivanje Nomaka. Bladeov stari drug, Abraham Whistler (glumi Kris Kristofferson), oslobo\xc4\x91en je iz vampirskog zato\xc4\x8deni\xc5\xa1tva, te se pridru\xc5\xbeuje Bladeu zajedno s Bladeovim novim pomo\xc4\x87nikom, Scudom (glumi Norman Reedus)._NEWLINE_Bloodpack predvodi Reinhardt (glumi Ron Pearlman), rasisti\xc4\x8dki vampir, ljut jer mu je zabranjeno da ubije Bladea. Drugi \xc4\x8dlanovi su Nyssa, k\xc4\x87er Elija Damaskinosa (glumi Leonor Varela), Asad, Snjegovi\xc4\x87, Chupa, Sve\xc4\x87enik, Lighthammer i Verlaine. Reinhardt se sukobi s Bladeom; Blade mu pritom u \xc5\xa1iju ume\xc4\x87e eksploziv da bi ga natjerao na suradnju. Vampiri kre\xc4\x87u u lov na reapere u vampirski no\xc4\x87ni klub, dok Whistler ostaje na vrhu zgrade kao snajperist, a Scud je tehni\xc4\x8dka podr\xc5\xa1ka u parkiranom kombiju. Reaperi predvi\xc4\x91eno napadaju vampire u klubu, te se Blade i Bloodpack sukobljavaju s njima. Pritom je u pucnjavi ubijeno mnogo vampira-partijanera, dok su reaperi imuni na srebrne metke. Reaperi ugrizu Sve\xc4\x87enika i Lighthammera. Sve\xc4\x87enik je eutanaziran, ali Lighthammer sakriva ugriz pred svojom curom Verlaine. Scuda zamalo ubiju vampiri, koje u zadnji \xc4\x8das otjera ultraljubi\xc4\x8dastim lampama na kombiju. Blade se u me\xc4\x91uvremenu bori s Nomakom u napu\xc5\xa1tenoj crkvi. Nomak mu prvo ponudi savezni\xc5\xa1tvo, ali Blade ga odbije. U cik zore, Nomak bje\xc5\xbei pred sun\xc4\x8devim zrakama a Blade dolazi na mjesto susreta. Pritom govori Nyssi zasto je Jared nije ozlijedio. Sve\xc4\x87enik biva ugri\xc5\xbeen od strane reapera koji je zadobio u borbi.'